Babelscape/SREDFM huggingface dataset:
Νικόλαος Μέρτζος

Ο Νικόλαος Μέρτζος (γεν. 1936) είναι Έλληνας δικηγόρος, δημοσιογράφος και συγγραφέας.

Γεννήθηκε στις 30 Δεκεμβρίου 1936 στο Νυμφαίο της Φλώρινας σε οικογένεια εμπόρων και χρυσοχόων. Σπούδασε στη Νομική Σχολή του ΑΠΘ, ενώ από το 1955 ξεκίνησε να ασκεί τη δημοσιογραφία. Εργάστηκε σε πολλά μέσα της έντυπης και ραδιοτηλεοπτικής δημοσιογραφίας και στο Γαλλικό Πρακτορείο Ειδήσεων.

Δραστηριοποιήθηκε στο φοιτητικό κίνημα και σε κινητοποιήσεις για το Κυπριακό, ενώ προδικτατορικά δραστηριοποιήθηκε και ως μέλος της ΕΚΟΦ. Κατά την περίοδο της στρατιωτικής δικτατορίας ήταν μέλος της «Συμβουλευτικής Επιτροπής», ενός γνωμοδοτικού σώματος διορισμένου από τους δικτάτορες με σκοπό να δημιουργήσει ένα δημοκρατικό προσωπείο για το δικτατορικό καθεστώς. Το Νοέμβριο του 1970 διορίστηκε από το Γεώργιο Παπαδόπουλο μέλος της πρώτης «Συμβουλευτικής Επιτροπής». Το 1971 εξελέγη μέλος της δεύτερης «Συμβουλευτικής Επιτροπής» και αργότερα γραμματέας της. Από το βήμα της «Συμβουλευτικής Επιτροπής» ο Μέρτζος είχε εισηγηθεί υπέρ νομοσχεδίων της δικτατορικής κυβέρνησης εκθειάζοντας τα στελέχη της. Τον Ιανουάριο του 1972 αναδείχτηκε Β' αντιπρόεδρος της «Συμβουλευτικής Επιτροπής».

Μετά την πτώση της δικτατορίας διετέλεσε σύμβουλος του Κωνσταντίνου Καραμανλή, του Ευάγγελου Αβέρωφ και του Κωνσταντίνου Μητσοτάκη από το 1990 ως το 1993 για θέματα Μακεδονίας και Θράκης. Ήταν ένας από τους συνδιοργανωτές του συλλαλητηρίου για το Μακεδονικό στη Θεσσαλονίκη το Φεβρουάριο του 1992 και συντάκτης της σχετικής διακήρυξης.

Διετέλεσε εκδότης της εφημερίδας «Ελληνικός Βορράς» και του περιοδικού «Μακεδονική Ζωή».

Το 1995 εκλέχτηκε πρόεδρος της κοινότητας Νυμφαίου, θέση στην οποία παρέμεινε ως το 2006. Συνέβαλε στην αναπαλαίωση του χωριού και στο να καταστεί ένας από τους δημοφιλέστερους τουριστικούς προορισμούς στη Δυτική Μακεδονία. Το 2000 η κοινότητα Νυμφαίου τιμήθηκε από την Ευρωπαϊκή Ένωση με την «Ευρωπαϊκή Διάκριση Αναγέννησης Χωριού 2000».

Το 2006 αναδείχτηκε πρόεδρος της Εταιρείας Μακεδονικών Σπουδών, αξίωμα που κατείχε ως το 2015. Το 2007 είχε κινητοποιηθεί εναντίον του νέου σχολικού εγχειριδίου Ιστορίας της Στ΄ Δημοτικού.

Έχει λάβει τιμητικές διακρίσεις από πλήθος φορέων. Το Μάιο του 2017 ανακοινώθηκε η απονομή του παρασήμου του Ανώτερου Ταξιάρχη του Τάγματος του Φοίνικος από τον Πρόεδρο της Δημοκρατίας Προκόπη Παυλόπουλο. Την ακύρωση της παρασημοφόρησης του Μέρτζου ζήτησαν ο Σύλλογος Φυλακισθέντων Εξορισθέντων Αντιστασιακών 1967-1974, η παράταξη «Θεσσαλονίκη-Ανοιχτή Πόλη» του δήμου Θεσσαλονίκης και η οργάνωση ΣΥΡΙΖΑ Θεσσαλονίκης.
Ρόνι Πίτερσον

Ο Ρόνι Πίτερσον ("Bengt Ronald Ronnie Peterson", 14 Φεβρουαρίου 1944 - 11 Σεπτεμβρίου 1978) ήταν Σουηδός οδηγός αγώνων. 

Γεννήθηκε στο Έρεμπρο Σουηδίας. Στη Φόρμουλα 1 εντάχθηκε το 1970 κι ο πρώτος αγώνας στον οποίο πήρε μέρος ήταν το Γκραν Πρι του Μονακό εκείνου του Πρωταθλήματος. Η συμμετοχή του στο σπορ κράτησε μέχρι και το 1978. Δεν κατάφερε να κερδίσει απολύτως κανένα Παγκόσμιο Πρωτάθλημα Οδηγών όμως σημείωσε άλλα αποτελέσματα εξίσου σημαντικά. Έλαβε μέρος σε 123 Γκραν Πρι, πέτυχε 10 νίκες, 26 φορές βρέθηκε στο βάθρο των νικητών, σκόραρε 206 βαθμούς, 14 φορές εκκίνησε απ' την pole position και τέλος σημείωσε 9 ταχύτερους γύρους. Την 1η απ' τις 10 αυτές νίκες του την πέτυχε στο Γαλλικό Γκραν Πρι του 1973 και τη 10η και τελευταία στο Αυστριακό Γκραν Πρι του 1978. Δυστυχώς το Ιταλικό Γκραν Πρι εκείνου του Πρωταθήματος έμελλε να' ταν και το τελευταίο του καθώς στη διάρκεια εκείνου του αγώνα στο Μιλάνο Ιταλίας τραυματίστηκε θανάσιμα και την επομένη έφυγε απ' τη ζωή σε ηλικία 34 ετών.
Μπάρτον Φινκ

Το Μπάρτον Φινκ (πρωτότυπος τίτλος: Barton Fink) είναι αμερικανική ταινία του 1991 σε σκηνοθεσία Τζόελ Κοέν και σε σενάριο του ίδιου και του Ήθαν Κοέν.

Κέρδισε τον Χρυσό Φοίνικα στο 44ο Φεστιβάλ των Καννών.
Κρις Τάκερ

Ο Κρις Τάκερ ("Christopher Tucker", 31 Αυγούστου 1971) είναι Αμερικανός ηθοποιός, παραγωγός, σεναριογράφος, σκηνοθέτης, παλαιστής πολεμικών τεχνών και μουσικός.
Νίκη Σπυροπούλου

Η Νίκη Σπυροπούλου είναι Ελληνίδα στιχουργός και συγγραφέας. Γεννήθηκε στην Καβάλα, στις 7 Ιανουαρίου 1972. Στα μαθητικά της χρόνια είχε βραβευτεί σε σχολικούς διαγωνισμούς με θέματα έκθεση, ζωγραφική και ποίηση. Έζησε και εργάστηκε στην Νέα Υόρκη για πέντε χρόνια, σε Ελληνικό σχολείο στην Αστόρια ως νηπιαγωγός, και διδάχτηκε δομή σεναρίου Β επιπέδου. Δημιούργησε τα πρώτα της σενάρια για τον κινηματογράφο, τα οποία βρίσκονται στην Ουάσινγκτον. Επιστρέφοντας στην Ελλάδα ασχολήθηκε επαγγελματικά με την στιχουργική. Από το 1997 έχει σημειώσει πολλές επιτυχίες στο ενεργητικό της, έχοντας συνεργαστεί με γνωστούς ερμηνευτές και συνθέτες: Γιώργος Αλκαίος, Γιάννης Πλούταρχος, Τόλης Βοσκόπουλος, Πέγκυ Ζήνα, Έλλη Κοκκίνου, Πασχάλη Τερζή, Λευτέρης Πανταζής, Νίκος Οικονομόπουλος, Νίκος Μακρόπουλος, Άντζελα Δημητρίου, Καίτη Γαρμπή, Διονύση Σχοινά, Γιώργο Δασκουλίδη, Τριαντάφυλλο, κ.ά. Η αγάπη της για το βιβλίο την οδήγησε στην συγγραφή δύο βιβλίων έως τώρα, εκ των οποίων το ένα κυκλοφορεί και στο εξωτερικό, στην αγγλική γλώσσα. Η Νίκη Σπυροπούλου τιμήθηκε από τον Δήμο Λατσίων της Κύπρου και από την Κυπριακή πολιτεία το 1999, για τους αφιερωματικούς στίχους που έγραψε για την Μελίνα Μερκούρη.
Resident Evil 5

Το Resident Evil 5, γνωστό στην Ιαπωνία ως Biohazard 5 (ιαπωνικά バイオハザード5, Χέπμπορν: "Baiohazādo 5"), είναι βιντεοπαιχνίδι βολών τρίτου προσώπου τρόμου που αναπτύχθηκε και κυκλοφόρησε από την Capcom το 2009. Είναι η έβδομη βασική προσθήκη στη σειρά "Resident Evil", και ανακοινώθηκε το 2005—την ίδια χρονιά που κυκλοφόρησε ο προκάτοχός του, "Resident Evil 4". Το "Resident Evil 5" κυκλοφόρησε για τα PlayStation 3 και Xbox 360 το Μάρτιο του 2009, και για τα Microsoft Windows το Σεπτέμβριο του ίδιου έτους. Η ιστορία του παιχνιδιού αφορά την έρευνα μίας τρομοκρατικής απειλής από τα μέλη της Bioterrorism Security Assessment Alliance (BSAA), Chris Redfield και Sheva Alomar στο Kijuju, μια φανταστική περιοχή της Αφρικής. Σύντομα, ο Chris μαθαίνει ότι πρέπει να αντιμετωπίσει το παρελθόν του, στη μορφή του παλιού του εχθρού, Albert Wesker, και της πρώην συνεργάτιδάς του, Jill Valentine.

Ο τρόπος παιχνιδιού του "Resident Evil 5" είναι παρόμοιος με αυτό του προκατόχου του, και είναι το πρώτο της σειράς που σχεδιάστηκε για διπλό co-op παιχνίδι. Επίσης, θεωρείται το πρώτο παιχνίδι της κύριας σειράς που αποστασιοποιείται από το είδος επιβίωσης τρόμου, με τους κριτικούς να αναφέρουν ότι έχει μεγαλύτερη ομοιότητα με παιχνίδι δράσης. Για τα cutscenes χρησιμοποιήθηκε motion capture, ενώ ήταν το πρώτο παιχνίδι που χρησιμοποίησε σύστημα ψηφιακής κάμερας. Στο παιχνίδι εργάστηκαν αρκετά μέλη του προσωπικού του πρώτου "Resident Evil".

Το "Resident Evil 5" έλαβε κυρίως θετική υποδοχή, ωστόσο επικρίθηκε για προβλήματα στον έλεγχο. Επίσης, δέχθηκε, αρχικά, σχόλια περί ρατσισμού, αλλά μία έρευνα του British Board of Film Classification βρήκε ότι τα σχόλια αυτά ήταν ατεκμηρίωτα. Τον Ιούνιο του 2016, το παιχνίδι επανακυκλοφόρησε για τα PlayStation 4 και Xbox One. Μέχρι τον Σεπτέμβριο του 2016, πούλησε περισσότερα από 7,1 εκατομμύρια κομμάτια, πράγμα που το έκανε το παιχνίδι της Capcom με τις καλύτερες πωλήσεις, και το καλύτερο σε πωλήσεις παιχνίδι της σειράς "Resident Evil". Ένα sequel, το "Resident Evil 6", κυκλοφόρησε το 2012.
Resident Evil 4

Το Resident Evil 4, γνωστό στην Ιαπωνία ως Biohazard 4 (ιαπωνικά: バイオハザード4, Χέπμπορν: "Baiohazādo 4"), είναι βιντεοπαιχνίδι επιβίωσης τρόμου που αναπτύχθηκε και εκδόθηκε από την Capcom. Πρόκειται για την έκτη προσθήκη στη σειρά "Resident Evil", η οποία κυκλοφόρησε αρχικά για το GameCube στη βόρεια Αμερική και την Ιαπωνία τον Ιανουάριο του 2005, και στην Ευρώπη και την Αυστραλία το Μάρτιο του ίδιου έτους. Η ιστορία του παιχνιδιού ακολουθεί τον Leon S. Kennedy, στον οποίο ανατίθεται η αποστολή να σώσει την Ashley Graham, κόρη του Προέδρου της Αμερικής, που έχει απαχθεί από μία αίρεση. Ταξιδεύοντας σε μια αγροτική περιοχή στην Ισπανία, ο Leon πολεμά τις ορδές των εχθρικών χωρικών, και συναντά ξανά τη μυστηριώδη κατάσκοπο, Ada Wong.

Τα πρώτα δείγματα του "Resident Evil 4" έγιναν το Δεκέμβριο του 1999, ενώ, κατά τη μεγάλη διάρκεια της διαδικασίας ανάπτυξης του παιχνιδιού, απορρίφθηκαν τέσσερις εκδοχές του. Ενώ αρχικά αναπτύχθηκε για το PlayStation 2, η πρώτη απόπειρα ήταν υπό τη σκηνοθεσία του Χιντέκι Καμίγια, αφού του ζητήθηκε από τον Σίντζι Μικάμι να δημιουργήσει ένα νέο παιχνίδι "Resident Evil". Ωστόσο, αποφασίστηκε να ξεκινήσει ξανά η ανάπτυξη. Το παιχνίδι είχε σκοπό να κυκλοφορήσει αποκλειστικά για το GameCube ως μέρος του Capcom Five αλλά, πριν κυκλοφορήσει για την κονσόλα, ανακοινώθηκε ότι θα κυκλοφορήσει για το PlsyStation 2. Έπειτα, το "Resident Evil 4" κυκλοφόρησε στα Microsoft Windows, Wii, PlayStation 3, Xbox 360, PlayStation 4 και Xbox One, και περιορισμένες εκδοχές για τα iOS, Zeebo και Android (αποκλειστικά για τις συσκευές Samsung εκτός Ιαπωνίας).

Το "Resident Evil 4" δέχθηκε γενικότερα θετικές κριτικές. Έχει λάβει πολλά βραβεία Παιχνιδιού της Χρονιάς το 2005, και έγινε cross-platform επιτυχία, η οποία επηρέασε την εξέλιξη των ειδών επιβίωσης τρόμου και βολών τρίτου προσώπου. Το παιχνίδι πρωτοπόρησε και έκανε πιο γνωστή την οπτική τρίτου προσώπου "over the shoulder" (δηλ. "πάνω από τον ώμο") στα βιντεοπαιχνίδια. Από την κυκλοφορία του, θεωρείται ευρύτερα ως ένα από τα καλύτερα βιντεοπαιχνίδια όλων των εποχών.
Γκρέτε Ίνγκμαν

Η Γκρέτε Ίνγκμαν (Grethe Ingmann, 17 Ιουνίου 1938 – 18 Αυγούστου 1990) ήταν τραγουδίστρια από τη Δανία. Εμφανίστηκε ως μέλος του ντουέτου "Grethe og Jørgen Ingmann", μαζί με τον σύζυγό της, τον κιθαρίστα Γιούργκεν. Μαζί κέρδισαν το Διαγωνισμό Τραγουδιού της Eurovision του 1963 εκπροσωπώντας τη Δανία με το τραγούδι "Dansevise" (Χορευτική μελωδία) σε μουσική του Ότο Φράνκερ και στίχους του Σέιρ Βόλμερ-Σόρενσεν (Sejr Volmer-Sørensen).
Το ζευγάρι συναντήθηκαν για πρώτη φορά το 1955 και παντρεύτηκαν το 1956. Ο γάμος τους διαλύθηκε το 1975.
Η Ίνγκμαν πέθανε από καρκίνο στις 18 Αυγούστου 1990, σε ηλικία 52 ετών, και έγινε το πρώτο άτομο που κέρδισε την Eurovision και απεβίωσε.
Θάλεια Κασάπογλου

H Θάλεια Κασάπογλου, γεννημένη στις 11 Σεπτεμβρίου 1984 στη Θεσσαλονίκη, είναι Ελληνίδα καλαθοσφαιρίστρια. Αγωνίζεται στη θέση του Point Guard.
Μαρσέλ Μπεζανσόν

Ο Μαρσέλ Μπεζανσόν (Marcel Bezençon, 1 Μαΐου 1907 — 17 Φεβρουαρίου 1981) ήταν Ελβετός επιχειρηματίας και διευθυντής της Ευρωπαϊκής Ραδιοτηλεοπτικής Ένωσης από το 1955 μέχρι το 1970. Το 1955, συνέλαβε την ιδέα του Διαγωνισμού Τραγουδιού της Eurovision, που βασίζεται στο διάσημο Φεστιβάλ του Σαν Ρέμο.
Γιούργκεν Ίνγκμαν

Ο Γιούργκεν Ίνγκμαν ("Jørgen Ingmann", 26 Απριλίου 1925 – 21 Μαρτίου 2015) ήταν Δανός κιθαρίστας της τζαζ και της ποπ από την Κοπεγχάγη. Ήταν πολύ δημοφιλής στην Ευρώπη και έκανε ακόμα μεγαλύτερη επιτυχία με τη δική του έκδοση του τραγουδιού «Apache» το 1961. Εμφανίστηκε ως μέλος του ντουέτου "Grethe og Jørgen Ingmann", μαζί με την σύζυγό του, την Γκρέτε. Μαζί κέρδισαν το Διαγωνισμό Τραγουδιού της Eurovision του 1963 εκπροσωπώντας τη Δανία με το τραγούδι «Dansevise» (Χορευτική μελωδία) σε μουσική του Ότο Φράνκερ και στίχους του Σέιρ Βόλμερ-Σόρενσεν (Sejr Volmer-Sørensen).
Αικατερίνη του Λάνκαστερ

Η Αικατερίνη του Λάνκαστερ ("Catherine of Lancaster", 31 Μαρτίου 1373 - 2 Ιουνίου 1418) ήταν βασίλισσα της Καστίλης ως σύζυγος του Ερρίκου Γ΄ της Καστίλης και αντιβασίλισσα της χώρας την εποχή που ο γιος της ήταν ακόμα ανήλικος (1406 - 1418). Η Αικατερίνη ήταν κόρη του Ιωάννη της Γάνδης, 1ου δούκα του Λάνκαστερ και της δεύτερης συζύγου του Κωνσταντίας της Καστίλης, μικρότερη ετεροθαλής αδελφή του Ερρίκου Δ΄ της Αγγλίας.
Για ένα φιλί

Για ένα φιλί (Ισπανικά: "Por un beso") είναι τηλενουβέλα μεξικάνικης παραγωγής του 2000. Είναι βασισμένο στην "La gata" ("Η Γάτα") της Ινές Ροδένα. 

Πρωταγωνιστούν Νατάλια Εσπερόν, Βίκτορ Νοριέγα, Ενρίκε Ρότσα, Μερσέντες Μολτό και Όττο Σίρχο.
Τζωρτζ Μονρό Γκραντ

Ο Τζωρτζ Μονρό Γκραντ (") υπήρξε Καναδός πρεσβυτεριανός πάστορας, συγγραφέας και πολιτικός ακτιβιστής. Η επιρροή του ήταν σημαντική για την δημιουργία της Καναδικής Συνοσπονδίας και υποστήριξε την επέκταση του σιδηροδρόμου στη χώρα. Διεύθυνε το "Queen's College" όπου το επάνδρωσε με σημαίνοντες ακαδημαϊκούς της εποχής και θεωρείται ο εμπνευστής της χρήσης του ρητού "από θαλάσσης έως θαλάσσης"" για να περιγραφεί ο γεωγραφικός χαρακτήρας του Καναδά, ρητό που αποτέλεσε στη συνέχεια τον εθνικό σύνθημα της χώρας.
Περσικό Ιράκ

thumb|right|300px|Με την ονομασία του στ' αραβικά, Djebel (Τζεμπέλ), απεικονίζεται στο κέντρο του χάρτη το Περσικό Ιράκ
Το Περσικό Ιράκ (περσικά: عراق عجم, αραβικά: عراق العجم‎‎), είναι ένας ιστορικός όρος για τα δυτικά εδάφη του Ιράν. Από τον 11ο αιώνα μ.Χ. μέχρι το 19ο αιώνα, το όνομα Ιράκ αναφερόταν σε δύο γειτονικές περιοχές: το Αραβικό Ιράκ (ʿIrāq-i ʿArab, Ιράκ-ι Αράμπ) και το Περσικό Ιράκ (ʿIrāq-i ʿAjam, Ιράκ-ι Ατζάμ και Ιράκ αλ-Ατζάμ), γνωστό και ως Τζεμπέλ ή Τζιμπάλ. Το Αραβικό Ιράκ αντιστοιχούσε στην αρχαία Βαβυλωνία (σημερινό Ιράκ) και το Περσικό Ιράκ αντιστοιχούσε στην αρχαία Μηδία (σημερινό δυτικό Ιράν). Οι δύο περιοχές χωρίζονταν από την οροσειρά του Ζάγρου.

Αργότερα, μέχρι την έναρξη του 20ου αιώνα, ο όρος Ιράκ στο Ιράν συνήθιζε ν' αναφέρεται σε μια πολύ μικρότερη περιοχή νότια της πόλης Σαβέχ και δυτικά της πόλης Κομ. Η περιοχή αυτή είχε κέντρο την πόλη Σουλταναμπάντ, που μετονομάστηκε αργότερα σε Αράκ.

Η λέξη Τζεμπέλ είναι αραβική, σημαίνει βουνό και σε αυτή την περίπτωση αναφέρεται στη οροσειρά του Ζάγρου.
Επαρχία Μαζανταράν

thumb|right|250px|H Επαρχία Μαζανταράν στο Ιράν
Η Επαρχία Μαζανταράν (περσικά: استان مازندران, Ostān-e Māzandarān/Ostâne Mâzandarân) είναι επαρχία του Ιράν κατά μήκος των νότιων ακτών της Κασπίας Θάλασσας και κοντά στο κεντρικό τμήμα της οροσειράς Ελμπούρζ, στο βορειοκεντρικό Ιράν.

Αποτελεί μία από τις πολυανθρωπότερες επαρχίες του Ιράν και έχει διάφορες φυσικές πηγές, κυρίως μεγάλα αποθέματα πετρελαίου και φυσικού αερίου. Οι τέσσερεις μεγαλύτερες περιοχές της είναι οι Σάρι, Αμόλ, Νουρ και Τονεκαμπόν.

Η ποικίλη φύση της επαρχίας περιλαμβάνει πεδιάδες, λειμώνες (ανθηρά λιβάδια), κοινά δάση αλλά και δάση της βροχής που απλώνονται από τις αμμώδεις ακτές της Κασπίας Θάλασσας μέχρι την τραχιά και χιονοσκεπή οροσειρά Ελμπούρζ, περιλαμβάνοντας το όρος Νταμαβάντ, ηφαιστειογενές όρος που η κορυφή του αποτελεί μία από τις υψηλότερες στην Ασία.
Κωνσταντία της Καστίλης, δούκισσα του Λάνκαστερ

Η Κωνσταντία της Καστίλης, δούκισσα του Λάνκαστερ ("Constanza de Castilla", Ιούλιος 1354 - 24 Μαρτίου 1394) από τον Καστιλιανό Οίκο της Ιβρέας, διεκδικητής του θρόνου της Καστίλης μετά τον θάνατο του πατέρα της, ήταν κόρη του βασιλιά της Καστίλης Πέτρου του Σκληρού και της ερωμένης του Μαρίας δε Παδίγια. Ο πατέρας της είχε παντρευτεί την μητέρα της σε μυστικό γάμο, αλλά αναγκάστηκε σύντομα να την χωρίσει, την κράτησε όμως ως ερωμένη. Η Κωνσταντία παντρεύτηκε στις 21 Σεπτεμβρίου 1371 στο Ροκφόρ τον Άγγλο Πλανταγενέτη πρίγκιπα Ιωάννη της Γάνδης -τρίτο γιο του Εδουάρδου Γ΄ της Αγγλίας και της Φιλίππης του Αινώ- μετά τον θάνατο της πρώτης συζύγου του Λευκής του Λάνκαστερ (1368).
Η νεότερη αδελφή της Κωνσταντίας, ινφάντα Ισαβέλλα παντρεύτηκε ταυτόχρονα τον Εδμόνδο του Λάνγκλεϊ, τέταρτο γιο του Εδουάρδου Γ΄ της Αγγλίας και της Φιλίππης του Αινώ.
Πεντάμορφη

Η Πεντάμορφη (Ισπανικά: "Contra Viento y Marea", Μετάφραση: "Ενάντια σε όλους και σε όλα") είναι τηλενουβέλα μεξικάνικης παραγωγής του 2005. Πρωταγωνιστούν Μαρλένε Φαβέλα, Σεμπαστιάν Ρούλι, Αδριάνα Φονσέκα, Ασέλα Ρόμπινσον και Κίκα Έδγαρ.

Η τηλενουβέλα ήταν ο τελευταίος ρόλος της Μπεατρίς Σέρινταν, η οποία πέθανε το 2006 από καρδιακή προσβολή.
Φαρφάλλε

μικρογραφία|Φαρφάλλε
Φαρφάλλε (ιταλ. "farfalle" = "πεταλούδα") είναι ζυμαρικό που πήρε το όνομά του από το σχήμα του που θυμίζει πεταλούδα.Πρωτοεμφανίστηκαν το δέκατο έκτο αιώνα στις περιοχές Λομβαρδία και Εμίλια-Ρομάνια της Βόρειας Ιταλίας.

Τα Φαρφάλλε διατίθεται σε διάφορα μεγέθη, αλλά όλα έχουν ένα διακριτικό σχήμα "παπιγιόν". 

Κατηγορία:Ιταλική κουζίνα
Καζβίν

Το Καζβίν (αγγλικά: Qazvin, περσικά: قزوین), επίσης γνωστό στη Δύση ως Κασπίν και Γκαζβίν, είναι η μεγαλύτερη πόλη και πρωτεύουσα της Επαρχίας Καζβίν του Ιράν. Είναι γνωστό ως η πρωτεύουσα της καλλιγραφίας στο Ιράν. Είναι διάσημo για τον μπακλαβά του, τα χαλιά του, τους ποιητές του, τις πολιτικές εφημερίδες του και την επίδραση των παχλαβί (Μέσα Περσικά) στην προφορά των κατοίκων του. Στην απογραφή του 2011, η πόλη είχε 381.598 κατοίκους.

Βρίσκεται 150 χλμ. βορειοδυτικά της Τεχεράνης, σε υψόμετρο περίπου 1.800 μ. πάνω από το επίπεδο της θάλασσας. Το κλίμα του είναι κρύο αλλά ξηρό, εξαιτίας της θέσης του νότια της τραχιάς οροσειράς με την ονομασία Αταμπακίγια, η οποία αποτελεί τμήμα του ορεινού συμπλέγματος Ελμπούρζ. Η πόλη ήταν πρωτεύουσα της Περσικής Αυτοκρατορίας υπό τη διακυβέρνηση των Σαφαβιδών την περίοδο 1555-1598.. Σήμερα είναι περιφερειακή πρωτεύουσα και σημαντικό πολιτιστικό κέντρο.
Ούντο Γιούργκενς

Ο Ούντο Γιούργκενς (Udo Jürgens, ορθή προφορά Ούντο Γύργκενς, γεννήθηκε ως Udo Jürgen Bockelmann, 30 Σεπτεμβρίου 1934 – 21 Δεκεμβρίου 2014) ήταν Αυστριακός συνθέτης και τραγουδιστής της λαϊκής μουσικής, του οποίου η καριέρα διήρκεσε πάνω από πενήντα χρόνια. Κέρδισε το Διαγωνισμό Τραγουδιού της Eurovision το 1966 για την Αυστρία, συνέθεσε περί τα 1.000 τραγούδια, και πούλησε πάνω από 100 εκατομμύρια δίσκους. Το 2007 απέκτησε και την ελβετική υπηκοότητα.

Στους Έλληνες έγινε γνωστός κυρίως από το τραγούδι του 1974 Griechischer Wein (ελληνικό κρασί), που περισσότερο από το κρασί υμνούσε τη φιλοξενία των Ελλήνων μεταναστών, εξιστορώντας ταυτόχρονα τη νοσταλγία τους.

Μέχρι το θάνατό του στην ηλικία των 80 συνέχισε να παίζει ενώπιον μεγάλου κοινού στη Γερμανία, την Αυστρία και την Ελβετία.
Σιστάν

thumb|right|300px|Οι πύλες της Χαοζντάρ στο Σιστάν
Το Σιστάν (περσικά: سیستان), γνωστό στα αρχαία χρόνια ως Σακαστάν (η γη των Σακών), είναι ιστορική και γεωγραφική περιοχή στο σημερινό Ιράν (επαρχία Σιστάν και Βαλουχιστάν), νότιο Αφγανιστάν (επαρχίες Νιμρούζ, Κανταχάρ και Ζαμπούλ) και την περιοχή Νοκ Κούντι του Βαλουχιστάν (δυτικό Πακιστάν).

Το όνομα της περιοχής Σιστάν προέρχεται από το Σακαστάν (γη των Σάκα, Σακών). Οι Σάκες ήταν μια σκυθική φυλή οι οποίοι μεταξύ 2ου αιώνα και 1ου αιώνα π.Χ. μετανάστευσαν στο οροπέδιο του Ιράν, καθώς και στην Ινδία, όπου ίδρυσαν ένα βασίλειο που έγινε γνωστό ιστορικά ως το Ινδο-σκυθικό βασίλειο.
Αντώνιος Ραγκούσης

Ο Αντώνιος Ραγκούσης (1889 - 1972) ήταν Έλληνας δικαστής που διετέλεσε δήμαρχος Αθηναίων (1950 - 1951).
Οι πεταλούδες ελεύθερες πετούν

Οι πεταλούδες ελεύθερες πετούν (Ισπανικά: "Verano del '98", Μετάφραση: Καλοκαίρι του '98) είναι εφηβική τηλενουβέλα αργεντίνικης παραγωγής του 1998.
Tetris Worlds

Το Tetris Worlds είναι βιντεοπαιχνίδι που κυκλοφόρησε το 2001 για τα Microsoft Windows και Game Boy Advance, ενώ κυκλοφόρησε αργότερα το 2002 και για τα Xbox, GameCube, and PlayStation 2.

Οι εκδόσεις του παιχνιδιού είχαν αναπτυχθεί από διάφορες εταιρείες: η Blue Planet Software ανέπτυξε τις εκδόσεις PC και PlayStation 2, η Radical Entertainment ανέπτυξε τις εκδόσεις GameCube και Xbox και η 3d6 Games ανέπτυξε την έκδοση Game Boy Advance. Όλες οι εκδόσεις εκδόθηκαν από την THQ.
Χουάνα, η Παρθένα

Η Χουάνα, η Παρθένα (Ισπανικά: "Juana la virgen") είναι τηλενουβέλα βενεζουελάνικης παραγωγής του 2002.

Ο δρόμος προς την ενηλικίωση έχει πάντα δυσκολίες. Για την 17χρονη Χουάνα όμως ο δρόμος αυτός θα έχει ανυπέρβλητα εμπόδια, καθώς ένα ιατρικό λάθος θα αλλάξει τα δεδομένα της ζωής της για πάντα.

Η σειρά αυτή δημιουργήθηκε το 2017 και στην Ελλάδα από τον ANT1 με το τίτλο Παρθένα Ζωή, βασισμένη στην ομότιτλη σειρά.
Αντρέ Κλαβό

Ο Αντρέ Κλαβό ("André Claveau", 17 Δεκεμβρίου 1911 - 4 Ιουλίου 2003) ήταν Γάλλος τραγουδιστής από τη δεκαετία του 1940 έως τη δεκαετία του 1960. Κέρδισε τη Eurovision του 1958 το τραγούδι "Dors, mon amour" με τη μουσική του Pierre Delanoë και τους στίχους του Hubert Giraud.
Μάθιου Λίλαρντ

Ο Μάθιου Λίλαρντ (Αγγλικά: Matthew Lillard, 24 Ιανουαρίου 1970) είναι Αμερικανός ηθοποιός, σκηνοθέτης ταινιών, παραγωγός και σεναριογράφος.



Κατηγορία:Αμερικανοί άνδρες ηθοποιοί κινηματογράφου
Επαρχία Γκριγκοριοπόλ

Η Επαρχία Γκριγκοριοπόλ είναι διοικητική επαρχία της Υπερδνειστερίας στην Μολδαβία. Βρίσκεται κατά μήκος του ποταμού Δνείστερου, στο κέντρο της Υπερδνειστερίας. Η έδρα της είναι το Γκριγκοριοπόλη, στον ποταμό Δνείστερο. Η περιοχή αποτελείται από 2 πόλεις/χωριά και 14 κοινότητες. Σύμφωνα με την Υπερδνειστεριακή Απογραφή του 2004, ο πληθυσμός της επαρχίας ανερχόταν στους 48.000.
Επαρχία Χουζιστάν

thumb|right|270px|To Χουζιστάν στο Ιράν
Η Επαρχία Χουζιστάν (περσικά: استان خوزستان‎‎, Ostān-e Khūzestān), η Σουσιανή τον καιρό του Μεγάλου Αλεξάνδρου, είναι μία από τις 31 επαρχίες του Ιράν. Βρίσκεται στα νοτιοδυτικά της χώρας, συνορεύοντας με το Ιράκ και τον Περσικό Κόλπο. Έχει έκταση 63.238 τ.χλμ. και πρωτεύουσά της είναι η πόλη Αχβάζ.

Όντας η επαρχία του Ιράν με τη μεγαλύτερη ιστορία, συχνά αναφέρεται ως "η κοιτίδα του έθνους", καθώς εδώ ξεκίνησε η ιστορία των Ελαμιτών. Ιστορικώς μία από τις πιο σημαντικές περιοχές της Αρχαίας Εγγύς Ανατολής, το Χουζιστάν είναι το αρχαίο Ελάμ, του οποίου η πρωτεύουσα ήταν στα Σούσα. Η ονομασία των Αχαιμενιδών στην Αρχαία Περσική γλώσσα για το Ελάμ ήταν Χουτζίγια όταν το κατέκτησαν από τους Ελαμίτες, που είναι παρούσα στη σημερινή ονομασία. Το Χουζιστάν, που σημαίνει "Η Γη των Χουζ", αναφέρεται στους αρχικούς κατοίκους της περιοχής, τους Σουσιανούς (Χουζά ή Χουτζά στην Αρχαία Περσική).
Σίπραγκε

Το Σίπραγκε (Σερβικά: Шипраге, Κροατικά και Βοσνιακά: Šiprage) είναι χωριό στην Βοσνία-Ερζεγοβίνη, που ανήκει στην πολιτική οντότητα της Σερβικής Δημοκρατία της Βοσνίας, και συγκεκριμένα στην περιοχή Μπάνια Λούκα. Το 2013, είχε πληθυσμό 788 κατοίκων.
Υπερδνειστεριακή Απογραφή του 2004

Η Υπερδνειστεριακή Απογραφή του 2004 (ρωσικά: "Перепись населения Приднестровской Молдавской Республики 2004 года") διοργανώθηκε στην Υπερδνειστερία, περίπου την ίδια περίοδο που η Μολδαβία πραγματοποίησε την δική της απογραφή. Η Υπερδνειστερία αρνήθηκε να συμμετάσχει, λόγω της ανακήρυξης της ανεξαρτησίας της στις 2 Σεπτεμβρίου του 1990.
Χοσέ ντε Αμέζολα

Ο Χοσέ ντε Αμέζολα (9 Ιανουαρίου 1874 - 1922) ήταν Ισπανός παίκτης πελότας. Συμμετείχε στην 2η Θερινή Ολυμπιάδα, οπού κέρδισε το αγώνισμα της βασκικής πελότας μαζί με τον συμπαίκτη του, Φρανσίσκο Βιγιότα.
Αικατερίνη Γατελούζου

Η Αικατερίνη Γατελούζου (απεβ. Αύγουστος 1442) από τον Οίκο των Γκαττιλούζιο ήταν η δεύτερη σύζυγος του Κωνσταντίνου ΙΑ΄ Παλαιολόγου, του τελευταίου Αυτοκράτορα των Ρωμαίων, ενώ ήταν ακόμα ο Δεσπότης του Μορέως.

Ήταν κόρη του Ντορίνου Α΄ ηγεμόνα της Λέσβου και της Ωρριέττας Ντόρια. Το 1440, η Αικατερίνη αρραβωνιάστηκε τον Κωνσταντίνο Παλαιολόγο. 

Την επόμενη χρονιά, ο Κωνσταντίνος κατέπλευσε στη Λέσβο με τους Σφραντζήδες και τον Λουκά Νοταρά, και τον Αύγουστο έγινε ο γάμος του στη Μυτιλήνη. Το 1442, επέστρεψε στα καθήκοντά του στον Μοριά. Τον Ιούλιο του ίδιου έτους, εξαιτίας πραξικοπήματος από τον αδελφό του Δημήτριο, αναγκάστηκε να αναχωρήσει εσπευσμένα για την Κωνσταντινούπολη. Καθ' οδόν, παρέλαβε από τη Λέσβο την έγκυο Αικατερίνη. Στα ανοικτά της Λήμνου, συνάντησαν τον οθωμανικό στόλο, οπότε αναγκάστηκαν να καταφύγουν σε κάστρο του νησιού για προστασία. Κατά τον Σφραντζή, αυτό ήταν το Παλαιόκαστρο (το κάστρο της Μύρινας Λήμνου), ενώ κατά τον Χαλκοκονδύλη το κάστρο του Κότζινου. Οι Οθωμανοί προσπάθησαν μάταια να το καταλάβουν και τελικά αποχώρησαν έπειτα από 27 μέρες. Κατά τη διάρκεια της πολιορκίας, η Αικατερίνη απέβαλε από την ταραχή της και πέθανε. Ο Κωνσταντίνος δεν ξαναπαντρεύτηκε ποτέ, παρά τις προσπάθειες του φίλου του, διπλωμάτη Σφραντζή. Στο κάστρο της Μύρινας, στο ΒΑ μέρος του φρουρίου, υπάρχει κτίσμα που υποστηρίζεται πως είναι το μαυσωλείο της Αικατερίνης.
Ρωξάνη, μια ελεύθερη γυναίκα

Η Ρωξάνη, μια ελεύθερη γυναίκα (Ισπανικά: "Prisionera", Μετάφραση: "Φυλακισμένη") είναι τηλενουβέλα αμερικάνικης παραγωγής του 2004.
Ελένη του Αλυπίου

Η Ελένη του Αλυπίου ήταν βυζαντινή αυτοκράτειρα, σύζυγος του Κωνσταντίνου Η΄. 

Ελάχιστα είναι γνωστά για αυτήν, αφού αναφέρεται μόνο από τον Μιχαήλ Ψελλό, ο οποίος γράφει μόνο ότι: "Ο Κωνσταντίνος ήταν ακόμα νεαρός άνδρας, όταν παντρεύτηκε μια γυναίκα που την έλεγαν Ελένη, θυγατέρα του γνωστού Αλυπίου, τότε αρχηγού της πόλης και μέλος ευγενικής οικογένειας που είχε μεγάλη φήμη. Αυτή η γυναίκα, που ήταν όμορφη αλλά και ενάρετη, του γέννησε τρεις κόρες πριν πεθάνει ». 

Ο γάμος πιθανώς έλαβε χώρα περίπου το 976 και η Ελένη πέθανε σε άγνωστη ημερομηνία, προφανώς πολύ πριν ο σύζυγός της γίνει ο μοναδικός αυτοκράτορας το 1025. Ο ιστορικός Γκάνθερ Γουόλφ θεωρεί ότι πέθανε περίπου το 989, ενδεχομένως κατά τη γέννηση της τρίτης κόρης της. Οι τρεις κόρες τους ήταν:
*Η Ευδοκία, η μεγαλύτερη κόρη. Σύμφωνα με τους χρονογράφους: "στην παιδική ηλικία είχε προσβληθεί από κάποια μολυσματική ασθένεια, και η εμφάνισή της είχε αμαυρωθεί από τότε" . Αργότερα έγινε μοναχή.
*Η Ζωή.
*Η Θεοδώρα.
Την εποχή του γάμου τους, ο Κωνσταντίνος ήταν ο συναυτοκράτορας του μεγαλύτερου αδελφού του Βασίλειου Β΄. Ο Βασίλειος βασίλεψε ως βυζαντινός αυτοκράτορας από το 976 έως το 1025 αλλά ποτέ δεν παντρεύτηκε, γεγονός που θα καθιστούσε την Ελένη ως τη μοναδική αυγούστα κατά τη διάρκεια της βασιλείας του.
Τζάκομο Καρίσιμι

Ο Τζάκομο Καρίσιμι, (Giacomo Carissimi, Μαρίνο βαπτ. 18 Απριλίου 1605 – Ρώμη 12 Ιανουαρίου 1674) ήταν Ιταλός συνθέτης και μουσικοδιδάσκαλος της Μπαρόκ περιόδου. Υπήρξε από τους πιο διάσημους συνθέτες του πρώιμου μπαρόκ και, πιο συγκεκριμένα, της Σχολής της Ρώμης. Καθιέρωσε τα χαρακτηριστικά γνωρίσματα του Λατινικού ορατορίου και υπήρξε παραγωγικός συνθέτης μοτέτων και καντατών. Άσκησε μεγάλη επιρροή στις μουσικές εξελίξεις των βορειοευρωπαϊκών χωρών, μέσω των μαθητών και της ευρέως διαδεδομένης μουσικής του.
Ρομπέρτο Μαντσίνι

Ο Ρομπέρτο Μαντσίνι (ιταλικά: "Roberto Mancini") είναι Ιταλός προπονητής και πρώην ποδοσφαιριστής, ο οποίος αυτή την περίοδο προπονεί τη Εθνική Ιταλίας. Κατά τη διάρκεια της ποδοσφαιρικής του καριέρας αγωνίστηκε για τρεις ιταλικές ομάδες (Μπολόνια, Σαμπντόρια και Λάτσιο), καθώς και στην Εθνική Ιταλίας, πριν ολοκληρώσει την καριέρα του στην αγγλική Λέστερ Σίτι τη χρονιά 2000-2001. Ως προπονητής εργάστηκε σε τρεις ιταλικές ομάδες (Φιορεντίνα, Λάτσιο και δύο φορές στην Ίντερ), στην αγγλική Μάντσεστερ Σίτι και στην τουρκική Γαλατασαράι, ενώ πρόσφατα (Ιούνιος 2017) υπέγραψε συμβόλαιο με την ρωσική Ζενίτ Αγίας Πετρούπολης διάρκειας 3 ετών, με πιθανή επέκταση του για ακόμα 2 χρονιές.
Ψηλά τακούνια

To Ψηλά τακούνια (πρωτότυπος τίτλος: Tacones lejanos) είναι ισπανική δραματική ταινία του 1991 σε σενάριο και σκηνοθεσία του Πέδρο Αλμοδόβαρ.
Ομόνοια Ψευδά

Η Ομόνοια Ψευδά είναι κυπριακή ποδοσφαιρική ομάδα με έδρα τον Ψευδά της επαρχίας Λάρνακας.
Κιρκασία

thumb|right|300px|Η Κιρκασία τo 1750
Η Κιρκασία (αγγλικά: Circassia, γλώσσα Αντίγκε (κιρκασιανή): Адыгэ Хэку, γεωργιανά: ჩერქეზეთი, ρωσικά: Черке́сия, αραβικά: شيركاسيا, τουρκικά: Kafkasya) είναι περιοχή στο Βόρειο Καύκασο κατά μήκος της βορειοανατολικής ακτής της Μαύρης Θάλασσας. Είναι η αρχέγονη κοιτίδα του λαού των Κιρκασίων. 

Το όνομα Κιρκασία προέρχεται από τη λατινική απόδοση της λέξης Τσερκές (τουρκικά: Çerkes), το τουρκικό όνομα για τους Κιρκάσιους, και προήλθε τον 15ο αιώνα από Γενοβέζους εμπόρους και ταξιδευτές στην Κιρκασία. Η ονομασία Τσερκές ήταν ο όρος με τον οποίο αναφέρονταν παραδοσιακά στους Κιρκάσιους οι γειτονικοί τουρκικοί λαοί (κυρίως οι Κριμαίοι Τάταροι και διάφορα τουρκικά φύλα).

Μια άλλη ιστορική ονομασία για τη χώρα ήταν Ζυξ ή Ζυγοί, που περιγράφονταν στην αρχαιότητα από τον Στράβωνα ως έθνος στα βόρεια της Κολχίδας.

* Τα τελευταία χρόνια αναπτύσσεται ο εθνικισμός των Κιρκασίων που έχει ως στόχο την αποκατάσταση και ανεξαρτησία της γενέθλιας γης τους.
Η θάλασσα μέσα μου

Το Η θάλασσα μέσα μου (πρωτότυπος τίτλος: Mar adentro) είναι ταινία του 2004 σε σκηνοθεσία, σενάριο, παραγωγή και μουσική του Αλεχάντρο Αμενάμπαρ. Βασίζεται στην πραγματική ιστορία του Ραμόν Σαμπέδρο.
Σίνθια Νίξον

Η Σίνθια Νίξον ("Cynthia Nixon", 9 Απριλίου 1966) είναι Αμερικανίδα ηθοποιός.
Άλισον Χάνιγκαν

Η Άλισον Χάνιγκαν (Alyson Lee Hannigan, 24 Μαρτίου 1974) είναι Αμερικανίδα ηθοποιός. Είναι ιδιαίτερα γνωστή για τους ρόλους της ως Willow Rosenberg στην τηλεοπτική σειρά "Buffy the Vampire Slayer" (1997-2003), ως Lily Aldrin στην κωμική σειρά "How I Met Your mother" (2005-2014), και ως Μισέλ Φλάχερτι στη σειρά ταινιών "American Pie" (1999-2012).
Βαλερία Μεσσαλίνα

Η Βαλερία Μεσσαλίνα ("Valeria Messalina", 25 - 48) ήταν η σύζυγος του Ρωμαίου αυτοκράτορα Κλαύδιου, την οποία παντρεύτηκε τη στιγμή που έγινε αυτοκράτορας.
Σοροκόμπα

Το Σοροκόμπα είναι χωριό στην Επαρχία Μπουλού, στην Περιφέρεια Μπα των Φίτζι. Βρίσκεται στο δυτικό μέρος της χώρας.
Εντ Ο'Νιλ

Ο Εντ Ο'Νιλ ("Ed O'Neill") (1946) είναι Αμερικανός ηθοποιός και κωμικός.
Λουτσία, η ατίθαση καρδιά

Η Λουτσία, η ατίθαση καρδιά (Ισπανικά: "Ángel Rebelde", Μετάφραση: "Ατίθασος Άγγελος") είναι τηλενουβέλα βενεζουελάνικης και αμερικάνικης συμπαραγωγής του 2004.
Δυτική Μαρί γλώσσα

Η Δυτική Μαρί γλώσσα (δυτική μαρί: "Кырык мары йӹлмӹ", μεταγραφή στο λατινικό αλφάβητο: "Kyryk mary jÿlmÿ") είναι Ουραλική γλώσσα στενά συνδεδεμένη με την Ανατολική Μάρι. Η Δυτική Μαρί γλώσσα ομιλείται στις επαρχίες Γκορνομαρίσκι, Γιουρίνσκι και Κιλεμάρσκι στην Δημοκρατία της Μαρί Ελ στην Ρωσία. Γράφεται με μια παραλλαγή του Κυριλλικού αλφάβητου, και είναι συνεπίσημη μαζί με την Ανατολική Μάρι και την Ρωσική γλώσσα στην Δημοκρατία της Μαρί Ελ.
Σούπερ Λίγκα 2017–18

Η Σούπερ Λίγκα 2017–18 (γνωστή και ως Super League Σουρωτή για εμπορικούς λόγους) ήταν το ελληνικό πρωτάθλημα ποδοσφαίρου της περιόδου 2017-18, το 59ο πρωτάθλημα που διεξήχθη σε μορφή εθνικής κατηγορίας, το 39ο από καταβολής του επαγγελματικού ποδοσφαίρου, το 12ο με την ονομασία Σούπερ Λίγκα. Μετείχαν 16 σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ 2016–17. Η Σούπερ Λίγκα 2017–18 ήταν η πρώτη μετά από 10 χρόνια, η οποία δεν είχε play-off. 

Πρωταθλήτρια Ελλάδος για 12η φορά στην ιστορία της αναδείχθηκε η ΑΕΚ.
Κλαυδία Οκταβία

Η Κλαυδία Οκταβία ("Claudia Octavia", 40 - 8 Ιουνίου 62) ήταν Ρωμαία αυτοκράτειρα. Ήταν η κόρη του αυτοκράτορα Κλαύδιου από την τρίτη σύζυγό του Βαλερία Μεσσαλίνα και η πρώτη σύζυγος του αυτοκράτορα Νέρωνα.
Καρτίδες

Οι Καρτίδες (αγγλικά: Kurt dynasty/Kartids, περσικά: کرتیان, αραβικά: آل كرت) ήταν μια σουνιτική μουσουλμανική δυναστεία τατζικικής καταγωγής, που κυβέρνησε ένα μεγάλο τμήμα του Χορασάν κατά τους 13ο και 14ο μ.Χ. αιώνες. Είχαν πρωτεύουσα τη Χεράτ, με έτερη πολύ σημαντική πόλη τους το Μπαμιγιάν στο κεντρικό Χορασάν. Αρχικώς ήταν υποτελείς του σουλτάνου της Αυτοκρατορίας των Γκουριδών, Αμπούλ Φατίχ Γκιγιάς αντ-Ντιν Μουχάμμαντ μπιν Σαμ, και αργότερα της Μογγολικής Αυτοκρατορίας. Μετά τη διάλυση του Ιλχανάτου το 1335, ο τότε ηγέτης τους, Μουίζ αντ-Ντιν Χουσεΐν ιμπν Γκιγιάθ αντ-Ντιν, εργάστηκε για την επέκταση της ηγεμονίας του. Ο θάνατός του το 1370 και η εισβολή του Ταμερλάνου το 1381, τερμάτισαν τις φιλοδοξίες της δυναστείας των Καρτιδών.

Τον Φαχρ αντ-Ντιν διαδέχθηκε ο αδελφός του, Γκιγιάθ αντ-Ντιν. Σχεδόν αμέσως άρχισε η διαμάχη με τον άλλο αδελφό του, Αλά αντ-Ντιν ιμπν Ρουκν αντ-Ντιν. Αναφέροντας την υπόθεση στον Ολτζεϊτού, που τον δέχθηκε με μεγαλειώδη υποδοχή, επέστρεψε στο Χορασάν το 1307/8. Τα συνεχιζόμενα προβλήματα όμως με τον αδελφό του τον οδήγησαν ξανά στην Αυλή των Ιλχανιδών το 1314/5. Με την επιστροφή του στη Χεράτ, ήρθε ενώπιον της εισβολής στην επικράτειά του τού πρίγκιπα Γιασαούρ του Χανάτου Τσαγκατάι, καθώς και της εχθρότητας του ηγεμόνα Κουτμπ αντ-Ντιν της πόλης Ισφιζάρ (σήμερα χωριό στο Νότιο Χορασάν), και του πληθυσμού του Σιστάν. Η Χεράτ τέθηκε από τον πρίγκιπα Γιασαούρ υπό πολιορκία. Ο Γιασαούρ όμως αναχαιτίστηκε από τις στρατιές του Ιλχανάτου, και τον Αύγουστο του 1320, ο Γκιγιάθ αντ-Ντιν συμμετείχε στο ιερό προσκύνημα των μουσουλμάνων στη Μέκκα, αφήνοντας τον υιό του Σαμς αντ-Ντιν Μουχάμμαντ ιμπν Γκιγιάθ αντ-Ντιν στη θέση του κατά την απουσία του. Το 1327 ο εμίρης Τσουπάν κατέφυγε στη Χεράτ, μετά την προδοσία του από τον χάνο των Ιλχανιδών, Αμπού Σαΐντ Μπαχαντούρ, όπου αιτήθηκε ασύλου από τον Γκιγιάθ αντ-Ντιν, με τον οποίο ήταν φίλοι. Ο Γκιγιάθ αντ-Ντιν αρχικώς χορήγησε το άσυλο, αλλά όταν ο Αμπού Σαΐντ Μπαχαντούρ τον πίεσε να εκτελέσει τον Τσουπάν, υπάκουσε. Σύντομα κατόπιν ο Γκιγιάθ αντ-Ντιν απεβίωσε, το 1329, αφήνοντας τέσσερεις γιους: Τους Σαμς αντ-Ντιν Μουχάμμαντ ιμπν Γκιγιάθ αντ-Ντιν, Χαφέζ ιμπν Γκιγιάθ αντ-Ντιν, Μουίζ αντ-Ντιν Χουσεΐν ιμπν Γκιγιάθ αντ-Ντιν, και Μπακίρ ιμπν Γκιγιάθ αντ-Ντιν.
Γιώργος Τσεμπερόπουλος

Ο Γιώργος Τσεμπερόπουλος είναι Έλληνας σκηνοθέτης, παραγωγός και σεναριογράφος. Γεννήθηκε στην Αθήνα. Σπούδασε οικονομικά στο Οικονομικό Πανεπιστήμιο Αθηνών, ενώ ταυτόχρονα δούλευε ως φωτογράφος. Σπούδασε σκηνοθεσία στο American Film Institute στο Λος Άντζελες, όπου έζησε και εργάστηκε μέχρι το 1981.Το 1987 ίδρυσε στην Αθήνα την Φιλμική Εταιρεία ΑΕ (σήμερα Filmiki Productions SA) όπου παράγει διαφημιστικά σποτ και σκηνοθετεί μεγάλου μήκους ταινίες. Πρώην μέλος του Διοικητικού Συμβουλίου του Ελληνικού Κέντρου Κινηματογράφου, ιδρυτικό μέλος της Ένωσης Σκηνοθετών/Παραγωγών Κινηματογράφου, μέλος του Δ.Σ. του Φεστιβάλ Κινηματογράφου Θεσσαλονίκης, μέλος του Δ.Σ. της Greenpeace Hellas.

Η ταινία του "Μέγαρα" που συν-δημιούργησε με τον Σάκη Μανιάτη το 1974 έχει χαρακτηριστεί σημαντικό πολιτικό τεκμήριο και το πρώτο οικολογικό ντοκιμαντέρ στην Ελλάδα. Το 1974, τιμήθηκε με το Βραβείο FIPRESCI στο Διεθνές Φεστιβάλ Κινηματογράφου Βερολίνου και με το Βραβείο Αρτιότερης Παραγωγής στο Φεστιβάλ Θεσσαλονίκης. Το 2013, τιμήθηκε από το Μέγαρο Μουσικής για τα 40 χρόνια από την πρώτη της προβολή, με την εκδήλωση: "Η δύναμη παρέμβασης του κινηματογράφου στους μεγάλους κοινωνικούς αγώνες..."
Bloomsday

Η Bloomsday είναι γιορτή και ημέρα μνήμης της ζωής του ιρλανδού συγγραφέα Τζέιμς Τζόις, κατά τη διάρκεια της οποίας ξαναζωντανεύουν τα γεγονότα του μυθιστορήματός του "Οδυσσέας", τα οποία εκτυλίσσονται στις 16 Ιουνίου 1904. Γίνεται κάθε χρόνο στις 16 Ιουνίου στο Δουβλίνο και αλλού.

Ο Τζόις επέλεξε τη συγκεκριμένη ημερομηνία, καθώς ήταν η ημερομηνία της πρώτης του εκδρομής με τη σύζυγό του, Νόρα Μπάρνακλ. Περπατούσαν στο δουβλινέζικό προάστιο του Ρίνγκσεντ, όπου η Νόρα τον αυνάνισε. Το όνομα προέρχεται από τον Λίοπολντ Μπλουμ (Leopold Bloom), πρωταγωνιστή του Οδυσσέα.

Η αγγλική σύνθετη λέξη Bloomsday χρησιμοποιείται συνήθως και στα Ιρλανδικά, αν και σε ορισμένες δημοσιεύσεις αποκαλείται Lá Bloom.
Μουλτάν

Το Μουλτάν (παντζάμπι και ούρντου: مُلتان) είναι πόλη του Πακιστάν στην επαρχία Παντζάμπ. Είναι η 5η πιο πολυάνθρωπη πόλη της χώρας και το κέντρο του νότου της επαρχίας Παντζάμπ. Βρίσκεται στις όχθες του ποταμού Ακεσίνη (Τσενάμπ).

Η ιστορία του Μουλτάν ανάγεται στα αρχαία χρόνια. Πολιορκήθηκε από τον Μέγα Αλέξανδρο κατά τη διάρκεια της εκστρατείας του εναντίον των Μαλλών (ινδική φυλή). Αποτέλεσε ένα από τα πιο σημαντικά εμπορικά κέντρα της μεσαιωνικής ισλαμικής Ινδίας, και προσέλκυσε μεγάλο αριθμό μυστικιστών σούφι τον 11ο και 12ο αιώνα, κερδίζοντας το προσωνύμιο "Πόλη των Αγίων". Είναι ονομαστή για το μεγάλο αριθμό ναών σούφι από εκείνη την εποχή.
Μπαμιάν

Το Μπαμιάν ή Μπαμιγιάν (αγγλικά: Bamyan, περσικά: بامیان, Bāmyān) είναι πόλη του Αφγανιστάν, πρωτεύουσα της ομώνυμης επαρχίας. Βρίσκεται σε υψόμετρο 2.550 μ. και έχει πληθυσμό 100.000 κατοίκους (2014). Είναι η μεγαλύτερη πόλη στην περιοχή Χαζιριστάν του κεντρικού Αφγανιστάν και βρίσκεται 240 χλμ. βορειοδυτικά της πρωτεύουσας της χώρας, Καμπούλ.

Στο Μπαμιγιάν βρισκόταν ένα παλαιό ινδουιστικό-βουδιστικό μοναστήρι από το οποίο το Μπαμιγιάν πήρε το όνομά του (σανσκριτικά: varmayana, χρωματισμένος). Πολλά αγάλματα του Βούδα έχουν λαξευτεί στις πλευρές των βράχων που βλέπουν προς την πόλη.

Η κομβική θέση της πόλης την έκανε να δεχτεί κατά τη διάρκεια της ιστορίας πολιτισμικές επιρροές από πολλούς λαούς, μεταξύ των οποίων Ινδούς, Πέρσες, Έλληνες, Τούρκους και Κινέζους.
1-υδραζεπίνη

Η 1-υδραζεπίνη (αγγλικά "1H-azepine") είναι ακόρεστη ετεροκυκλική οργανική ένωση, που περιέχει άνθρακα, υδρογόνο και άζωτο, με μοριακό τύπο C6H7N, η οποία δομικά αποτελείται από έναν επταμελή δακτύλιο, που περιέχει ένα άτομο αζώτου, έξι (6) άτομα άνθρακα και τρεις (3) διπλούς δεσμούς στις θέσεις #2, #4 και #6. Ακριβέστερα, πρόκειται για ετεροκυκλική αμίνη. Ο όρος «αζεπίνη» επεκτείνεται και σε δύο (2) άλλες «μητρικές» ισομερείς αζεπίνες, αλλά και σε διάφορες «θυγατρικές» ενώσεις που περιέχουν έναν τουλάχιστο αζεπινικό δακτύλιο.
Ελισάβετ Υψηλάντη

Η Ελισάβετ Υψηλάντη (Ιάσιο 1768 - Οδησσός 1866) ήταν Ελληνίδα αριστοκράτισσα και σπουδαία μορφή κατά την προεπαναστατική περίοδο του 1821.
Ντερμπέντ

To Ντερμπέντ (ρωσικά: Дербе́нт, περσικά: دربند, αζέρικα: Dərbənd) 
είναι πόλη στο Νταγκεστάν στη Ρωσία, δίπλα στην Κασπία Θάλασσα, βόρεια των ρωσικών συνόρων με το Αζερμπαϊτζάν. Είναι η νοτιότερα ευρισκόμενη πόλη της Ρωσίας, και η δεύτερη σημαντικότερη πόλη του Νταγκεστάν. Έχει πληθυσμό 123.008 κατοίκους σύμφωνα με την απογραφή του έτους 2017, αυξημένο κατά 45.000 περίπου κατοίκους σε σχέση με τον αντίστοιχο του έτους 1989.

Το Ντερμπέντ καταλαμβάνει το στενό διάδρομο ανάμεσα στην Κασπία Θάλασσα και την οροσειρά του Καυκάσου που ενώνει τις στέπες της Ευρασίας στα βόρεια με το υψίπεδο του Ιράν στα νότια.

Το Ντερμπέντ ισχυρίζεται ότι κατέχει τον τίτλο της παλαιότερης πόλης στη Ρωσία, με ιστορικά ντοκουμέντα που ανάγονται στον 8ο αιώνα μ.Χ. Εξαιτίας της στρατηγικής του θέσης, άλλαξε αφέντες πολλές φορές, αποτελώντας τμήμα περσικών, αραβικών, μογγολικών, τιμουριδικών, σιρβανικών, και άλλων ιρανικών βασιλείων. Τον 19ο αιώνα, η πόλη πέρασε από τα χέρια των Ιρανών σε αυτά των Ρώσων με τη Συνθήκη του Γκουλιστάν το 1813.
Σάντι Σο

Η Σάντι Σο (Sandie Shaw , γεννήθηκε ως Sandra Ann Goodrich στις 26 Φεβρουαρίου 1947) είναι Αγγλίδα τραγουδίστρια. Από τις πιο επιτυχημένες Βρετανίδες τραγουδίστριες της δεκαετίας του 1960, το 1967 με το τραγούδι "Puppet on a string" που ερμήνευσε στον Διαγωνισμό Τραγουδιού της Eurovision πέτυχε την πρώτη νίκη για το Ηνωμένο Βασίλειο στην ιστορία του διαγωνισμού. Παρότι δεν της άρεσε το τραγούδι, κέρδισε τον διαγωνισμό με πολύ μεγάλη διαφορά ψήφων, φτάνοντας κοντά σε ρεκόρ βαθμολογίας. Μετά από μια μακρόχρονη και επιτυχημένη καριέρα, η Σο ανακοίνωσε την αποχώρησή της από τη μουσική βιομηχανία το 2013.
Αληθινή αγάπη

Η Αληθινή αγάπη (Ισπανικά: "Amores verdaderos") είναι τηλενουβέλα μεξικάνικης παραγωγής του 2012. Η σειρά είναι βασισμένη στην Αργεντίνικη τηλενουβέλα του 2005, "Αγάπη υπό κράτηση" ("Amor en Custodia"). 

Πρωταγωνιστούν Έρικα Μπουενφίλ, Εδουάρδο Γιάνιες, Έιζα Γκονσάλες και Σεμπαστιάν Ρούλι.
Απ' το χιόνι

Η ταινία Απ' το χιόνι είναι ελληνική ταινία του 1993, σε σκηνοθεσία και σενάριο του Σωτήρη Γκορίτσα. 
Στην ταινία πρωταγωνιστούν οι ηθοποιοί Γεράσιμος Σκιαδαρέσης, Βασίλης Ελευθεριάδης, Αντώνης Μανωλάς και Μάνια Παπαδημητρίου. 

Η ταινία περιγράφει τη διαδρομή τριών Βορειοηπειρωτών "απ` το χιόνι" της Αλβανίας στην Αθήνα, όπου θα βρεθούν αντιμέτωποι με την πείνα, την ζοφερή πραγματικότητα που εξαφανίζει τα όνειρά τους και το ρατσισμό. 

Βραβεύτηκε στο Φεστιβάλ Κινηματογράφου Θεσσαλονίκης το 1993 με Χρυσό Αλέξανδρο (βραβείο Καλύτερης Ταινίας) ενώ κέρδισε και τα βραβεία Καλύτερου Σεναρίου, Καλύτερης Σκηνοθεσίας και Καλύτερης Φωτογραφίας.

FIPRESCI- Διεθνούς Ένωσης Κριτικών 

ΔΙΕΘΝΕΣ ΚΙΝΗΜΑΤΟΓΡΑΦΙΚΟ ΦΕΣΤΙΒΑΛ AMIENS 

Καλύτερης Ταινίας (Licorne d`Or) 

ΔΙΕΘΝΕΣ ΚΙΝΗΜΑΤΟΓΡΑΦΙΚΟ ΦΕΣΤΙΒΑΛ ΤΡΟΪΑΣ 

Καλύτερης Σκηνοθεσίας 

ΔΙΕΘΝΕΣ ΚΙΝΗΜΑΤΟΓΡΑΦΙΚΟ ΦΕΣΤΙΒΑΛ ΚΑΝΝΩΝ 

Quinzaine des Realisateurs 
Η διάρκεια της ταινίας είναι μιάμιση ώρα.

Απ' το χιόνι
Κατηγορία:Ταινίες του 1993
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Φραντσέσκο Αράγια

Ο Φραντσέσκο Αράγια ή Αράια, (Francesco Araya ή Araia, Νάπολη 25 Ιουνίου 1709 – Μπολόνια μεταξύ 1762 και 1770), ήταν Ιταλός συνθέτης του 18ου αιώνα. Έζησε για 25 χρόνια στη Ρωσία και συνέθεσε τουλάχιστον 14 όπερες για την Τσαρική Αυτοκρατορική Αυλή, μεταξύ των οποίων την "Κέφαλος και Πρόκρις", πρώτη όπερα που γράφηκε ποτέ σε ρωσικό κείμενο (λιμπρέτο).
Βραχύ Για

Το Βραχύ Για (Я̆ я̆, πλάγια γραφή: "Я̆ я̆") είναι μη σλαβικό γράμμα του Κυριλλικού αλφαβήτου.

Το Βραχύ Για χρησιμοποιείται μόνο στην γλώσσα Χάντι.
Άνταλμπερτ της Ιταλίας

Ο Άνταλμπερτ της Ιταλίας (Λατ.: "Adalbertus", 932/936 - 971/975) συμβασιλέας της Ιταλίας μαζί με τον πατέρα του (950 - 961) από τον Οίκο της Ιβρέας ήταν γιος του Βερεγγάριου Β΄ της Ιταλίας και της Γουίλας, κόρης του Μπόζο μαργράβου της Τοσκάνης.
Σινεμά ο Παράδεισος

Το Σινεμά ο Παράδεισος (πρωτότυπος τίτλος: Nuovo Cinema Paradiso) είναι ιταλική ταινία του 1988 σε σκηνοθεσία και σενάριο του Τζουζέπε Τορνατόρε.
Γουλιέλμος Α΄, κόμης της Βουργουνδίας

Ο Γουλιέλμος Α΄, κόμης της Βουργουνδίας ή Γουλιέλμος ο Μέγας (1020 - 12 Νοεμβρίου 1087), κόμης της Βουργουνδίας (1057 - 1087) και του Μακόν (1078 - 1087), ήταν μεγαλύτερος γιος και διάδοχος του Ρέτζιναλντ Α΄ της Βουργουνδίας και της Αλίκης, κόρης του Ριχάρδου Β΄ της Νορμανδίας. Ο Γουλιέλμος ήταν πατέρας πολλών επιφανών παιδιών ανάμεσα στα οποία περιλαμβάνεται και ο πάπας Κάλλιστος Β΄. Διαδέχθηκε τον πατέρα του (1057) και κυβέρνησε σε μια περιοχή αρκετά διευρυμένη περιλαμβάνοντας και το ίδιο το Φρανς-Κοντέ. Πέθανε στη Μπεζανσόν, μια ανεξάρτητη πόλη της Αγίας Ρωμαϊκής Αυτοκρατορίας μέσα στα όρια της Βουργουνδίας, και τάφηκε στον Καθεδρικό ναό του Αγίου Ιωάννη της Μπεζανσόν.
Νικόλαος Κοκωσλής

Ο Νικόλαος Κοκωσλής (1833 - 1898) ήταν Έλληνας πολιτικός.
Δρουσίλλα

Η Ιουλία Δρουσίλλα ("Giulia Drusilla", 16 Σεπτεμβρίου 16 - 10 Ιουνίου 38) ήταν η δεύτερη κόρη και το πέμπτο επιζών παιδί του Γερμανικού και της Αγριππίνας της Πρεσβύτερης. Ήταν αδελφή του αυτοκράτορα Καλιγούλα ενώ είχε επίσης δύο αδελφές, την Ιουλία Λιβίλλα και την αυτοκράτειρα Ιουλία Αγριππίνα.

Γεννήθηκε στο σημερινό Κόμπλεντς της Γερμανίας και επέστρεψε στη Ρώμη μετά το θάνατο του πατέρα της. Το 33 μ.Χ., παντρεύτηκε τον Λούκιο Κάσσιο Λονγκίνο, φίλο του Αυτοκράτορα Τιβέριου. Ωστόσο, μετά την άνοδο του Καλιγούλα στον θρόνο το 37 μ.Χ., ο Καλιγούλας τους έβαλε να χωρίσουν και την ξαναπάντρεψε με το φίλο του Μάρκο Αιμίλιο Λεπιδό . Ο Καλιγούλας ονόμασε την Δρουσίλλα κληρονόμο του, καθιστώντας την την πρώτη γυναίκα που ονομάστηκε κληρονόμος στην ρωμαϊκή αυτοκρατορία. Η Δρουσίλλα ήταν η αγαπημένη του Καλιγούλα και φημολογήθηκε ότι ήταν η ερωμένη του. Το εάν υπήρξε ή όχι μια σχέση αιμομιξίας δεν είναι γνωστό.

Η Δρουσίλλα πέθανε όταν ήταν περίπου 22 ετών. Ένα χρόνο αργότερα, ο Καλιγούλας ονόμασε τη μοναδική του γνωστή κόρη Δρουσίλλα, από την νεκρή του αδερφή. Εν τω μεταξύ, ο χήρος της Δρουσίλλας, Μάρκος Αιμίλιος Λεπιδός, φέρεται να έγινε εραστής των αδελφών της, Λιβίλλας και Αγριππίνας. Αυτή η πολιτική συνωμοσία ανακαλύφθηκε κατά τη διάρκεια αυτού του φθινοπώρου από τον Καλιγούλα. Ο Λεπιδός εκτελέστηκε λίγο μετά και η Λιβίλλα και η Αγριππίνα εξορίστηκαν.
Massiel

Η Μαρία δε λος Άνχελες Φελίσα Σανταμαρία Εσπινόσα (María de los Ángeles Felisa Santamaría Espinosa, γεννήθηκε στις 2 Αυγούστου 1947), γνωστή με το καλλιτεχνικό της ψευδώνυμο Massiel, είναι Ισπανίδα τραγουδίστρια της ποπ. Κέρδισε τον διαγωνισμό τραγουδιού της Eurovision το 1968 στο Λονδίνο με το τραγούδι "La, la, la", επικρατώντας της διοργανώτριας χώρας, που εκπροσωπήθηκε από τον Βρετανό τραγουδιστή της ποπ Κλιφ Ρίτσαρντ με το τραγούδι "Congratulations".
Αποφάσισε να εγκαταλείψει τη μουσική της καριέρα το 1996, όμως κυκλοφόρησε άλλο ένα άλμπουμ την επόμενη χρονιά και άλλο ένα το 2007, μαζί με δύο νέες εκδόσεις της από άλμπουμ της που κυκλοφόρησαν τη δεκαετία του '70.
Ινζουίδες

Οι Ινζουίδες (περσικά: آل اینجو) ήταν σιιτική δυναστεία μογγολικής καταγωγής, που εξουσίαζε τις περσικές πόλεις Σιράζ και Ισφαχάν κατά τη διάρκεια του 14ου αιώνα μ.Χ. Τα μέλη της δυναστείας έγιναν ντε φάκτο ανεξάρτητοι ηγεμόνες μετά την πτώση του Ιλχανάτου, μέχρι την ήττα τους το 1357 από τους Μουζαφαρίδες.
Χαιτοφόρος λύκος

Ο Χαιτοφόρος λύκος ("Chrysocyon brachyurus - Χρυσοκύων ο βραχύουρος") είναι το μεγαλύτερο κυνοειδές της Νότιας Αμερικής. Τα σημάδια του μοιάζουν με εκείνα των αλεπούδων, αλλά δεν είναι αλεπού ούτε λύκος, καθώς δεν έχει στενή σχέση με τα άλλα κυνοειδή. Είναι το μοναδικό είδος στο γένος Χρυσοκύων (δηλ. «"χρυσό σκυλί"»).

Το θηλαστικό αυτό βρίσκεται σε ανοικτούς και ημιυπαίθριους βιότοπους, ειδικά σε λιβάδια με διάσπαρτους θάμνους και δέντρα, στη νότια, κεντροδυτική και νοτιοανατολική Βραζιλία, Παραγουάη, βόρεια Αργεντινή, ανατολικά και βόρεια των Άνδεων στη Βολιβία και στο νοτιοανατολικό Περού (μόνο στο φυσικό καταφύγιο Pampas del Heath). Είναι πολύ σπάνιο στην Ουρουγουάη, ενδεχομένως να είναι εκτοπισμένο εντελώς λόγω της απώλειας οικοτόπου. Η IUCN το αναφέρει ως σχεδόν απειλούμενο, ενώ θεωρείται εκτεθειμένο είδος από την κυβέρνηση της Βραζιλίας (IBAMA).

Στους ντόπιους είναι γνωστό ως aguará guazú (που σημαίνει «μεγάλη αλεπού» στη γλώσσα Γκουαρανί), ή «kalak» από τους Τόμπα, lobo de crin, lobo de los estros ή lobo colorado και ως lobo-guará στη Βραζιλία. Ονομάζεται επίσης borochi στη Βολιβία.
Λεοπόλδος της Βαυαρίας

Με το όνομα αυτό υπάρχουν τα εξής πρόσωπα:
* Λεοπόλδος αντιβασιλιάς της Βαυαρίας 1821-1912
* Λεοπόλδος πρίγκιπας της Βαυαρίας 1846-1930, γιος του προηγούμενου
* Πρίγκιπας Λεοπόλδος της Βαυαρίας γενν. 1943, οδηγός αγώνων
* Πρίγκιπας Λεοπόλδος της Βαυαρίας γενν. 1951
Επαναστατημένη γενιά

Η Επαναστατημένη γενιά (πρωτότυπος τίτλος: if...) είναι βρετανική δραματική ταινία του 1968, παραγωγής και σκηνοθεσίας Λίντσεϊ Άντερσον, η οποία σατιρίζει τη ζωή στα δημόσια σχολεία της Βρετανίας. Είναι διάσημη για την απεικόνιση μιας άγριας εξέγερσης σε ένα φανταστικό οικοτροφείο αγοριών, η ταινία που κρίθηκε ακατάλληλη γυρίστηκε κατά τη διάρκεια των διαμαρτυριών στη Γαλλία το Μάη του 1968 από έναν σκηνοθέτη ο οποίος ήταν στενά συνδεδεμένος με την αντικουλτούρα της δεκαετίας του 1960.

Στην ταινία πρωταγωνιστεί ο Μάλκολμ ΜακΝτάουελ (Malcolm McDowell) στον πρώτο του ρόλο στην οθόνη και πραγματοποιεί την πρώτη εμφάνιση του ως Mick Travis, που ήταν ένας χαρακτήρας καθημερινού ανθρώπου στις ταινίες του Άντερσον. Ο Richard Warwick, η Christine Noonan, ο David Wood και ο Robert Swann επίσης εμφανίζονται στη ταινία.

H "Επαναστατημένη γενιά" κέρδισε το Χρυσό Φοίνικα στο Φεστιβάλ των Καννών το 1969. Το 1999, το Βρετανικό Ινστιτούτο Κινηματογράφου την κατέταξε ως τη 12η σπουδαιότερη βρετανική ταινία του 20ού αιώνα. Το 2004, το περιοδικό "Total Film "την ονόμασε ως τη 16η καλύτερη βρετανική ταινία όλων των εποχών.
Ευάγγελος Σταμούλης

Ο Ευάγγελος Σταμούλης (1843 - 1902) ήταν Έλληνας πολιτικός.
Resident Evil 6

Το Resident Evil 6, γνωστό στην Ιαπωνία ως Biohazard 6 (ιαπωνικά: バイオハザード6, Χέπμπορν: "Baiohazādo Shikkusu"), είναι βιντεοπαιχνίδι δράσης περιπέτειας και βολών τρίτου προσώπου τρόμου, που αναπτύχθηκε και κυκλοφόρησε από την Capcom. Πρόκειται για την ένατη προσθήκη στη σειρά "Resident Evil". Κυκλοφόρησε για πρώτη φορά στις 2 Οκτωβρίου του 2012 για τα PlayStation 3 και Xbox 360, και στις 22 Μαρτίου του 2013 για τα Microsoft Windows. Επανακυκλοφόρησε στις 29 Μαρτίου του 2016 για τα PlayStation 4 και Xbox One, μαζί με το επιπρόσθετο downloadable eπεριεχόμενο. Η αφήγηση της ιστορίας του "Resident Evil 6" γίνεται τους Chris Redfield, Leon S. Kennedy, Jake Muller, Sherry Birkin και Ada Wong. Όλοι μαζί, πρέπει να αντιμετωπίσουν τη δύναμη πίσω από μία μαζική βιοτρομοκρατική επίθεση με τον νέο C-virus σε πόλεις ανά τον κόσμο. Ο τρόπος του παιχνιδιού επικεντρώνεται γύρω από τις αλληλοσυνδεόμενες ιστορίες, σε κάθε μία από τις οποίες ο παίκτης-χαρακτήρας διαθέτει μοναδικές ικανότητες.
Άνσκαρ Α΄ της Ιβρέας

Ο Άνσκαρ Α΄ της Ιβρέας (πέθανε τον Μάρτιο του 902), μαργράβος της Ιβρέας (888 - 902), και γενάρχης του Οίκου της Ιβρέας ήταν γιος του κόμη Αμεδαίου του Όσερετ με καταγωγή από την Βαυαρία και με εδάφη στο Τέγκερνσι. Την περίοδο (877 - 879) διετέλεσε κόμης του Οσερέτ στην Βουργουνδία. Μετά την εκθρόνιση του Καρόλου του Παχύ υποστήριξε την άνοδο στον Γαλλικό θρόνο του Γουίδων Γ΄ του Σπολέτο (888), μετά την ενθρόνιση του Εύδη, κόμη των Παρισίων ο Άνσγκαρ πιστός στον Γουίδων τον ακολούθησε στις Άλπεις, από εκεί μετέβη στην Ιταλία και εξελέγη βασιλιάς. Ο Γουίδων αντάμειψε τον Άνσγκαρ για τις υπηρεσίες του με την δημιουργία της μαργραβίας της Ιβρέας στα βορειοανατολικά του βασιλείου του και την παραχώρηση της στον ίδιον (888). Ο Άνσγκαρ ήταν σύμβουλος του Μπόζο της Προβηγκίας και αδελφός του Φούλκωνος, αρχιεπισκόπου του Ρεμς ενός φανατικού οπαδού της δυναστείας των Καρολιδών. Πολέμησε πάντοτε στο πλευρό του Γουίδων, όταν πέθανε (894) υποστήριξε τον γιο του Λαμβέρτου Β΄ του Σπολέτο στην διαδοχή, μετά τον πρόωρο θάνατο του Λαμβέρτου υποστήριξε τον Βερεγγάριο Α΄ της Ιταλίας και έγινε ένας από τους συμβούλους του. Το 896 ήταν ο μοναδικός που αντιστάθηκε στην επίθεση του Αρνούλφου της Καρινθίας στα βόρεια.